Bruken av svinekjøtt utmerket den som en særlig portugisisk-indisk og kristen indisk rett. Men den spredte seg, med kulinariske tilpasninger. I stedet for svin benyttes ofte fugl (særlig blant hinduer og indiske muslimer). Som marinadekrydder er det blitt vanlig med en egen vindaloopasta laget av ingefær, chili, spisskummen, pepperkorn, kardemomme, kryddernellik, pimenta, tamarind, kanel, sennepsfrø, bukkehornkløver, koriander og gurkemeie.